Frode Grodås

Frode Grodås (født 1964) er en norsk tidligere fotballspiller, siden fotballtrener. Grodås er siden 2010 målvaktstrener for .https://www.aftenposten.no/sport/sprek/i/jdmxnA/sprekpodden-frode-grodaas-er-53-aar-men-regnes-fortsatt-som-en-av-de-best-trente-i-landslagsmiljoeet

 Bakgrunn 
Grodås er født og oppvokst på Grodås i den vesle bygda Hornindal. Han ble tidlig hentet til Sogndal som fotballmålvakt, og har siden ikke flyttet tilbake til Nordfjord. Han er far til Victor Grodås (født 1991), som vant Norgesmesterskapet i fotball for menn 2012 med Hødd, og spilte fotball for Kongsvinger mellom  2020 til 2023.

 Spillerkarriere 
Grodås hadde en over 20 år lang spillerkarriere som målvakt på topplan, og var blant annet norsk landslagskaptein i VM i 1998. Han debuterte i den norske toppdivisjonen som 17-åring i 1982 for Sogndal, og spilte sin siste landskamp for  over 20 år senere, mot  i 2002. Han oppnådde 50 landskamper for , med ilddåp mot Polen i 1993 da Erik Thorstvedt ble utvist i det 57. minutt for å ha felt Roman Kosecki som bakerste mann. Grodås holdt målet rent, og Norge vant 1–0 på hjemmebane. Tre av høydepunktene i den lange karrieren var i seieren over  i VM 1998, finaleseieren i den engelske FA-cupen i 1997 med Chelsea og seriemesterskapet med Lillestrøm i 1989.

Han  tilbrakte seks år utenlands, i England, Tyskland og Spania. Sin første utenlandskamp fikk han i september 1996 etter at Ruud Gullit hadde brakt ham på lån til Chelsea for 600 000 kroner, men laget tapte 1–3 i Ligacupen for Blackpool FC. Sin debut i ligaen fikk han mange uker senere, da han stod hele kampen og hans to fantomredninger mot slutten reddet uavgjort 1–1 mot Blackburn. Gullit skrøt av ham og ga ham kontrakt til sommeren 1999. Grodås spilte hele finalen i FA-cupen den 17. mai 1997, og ble andre nordmann etter Erik Thorstvedt som gjorde så etter å ha vunnet 2–0 over Middlesbrough. I januar 1998 gikk han som Erik Thorstvedt over til Tottenham der han i kampen mot andrekeeper Espen Baardsen og førstekeeper Ian Walker, ikke fikk en eneste kamp. Han gikk derfor til UEFA-cupmestrene Schalke 04 i juli 1998 på treårs-kontrakt og debuterte umiddelbart. Et fingerbrudd i september 1998 brakte ham til å bli klubbens tredjevalg, og han gikk til et to-måneders utlån for Racing Santander i april 1999. Han spilte hele kampen da Schalke tapte den tyske ligacupfinalen i juli 2001 mot Hertha Berlin med 1–4. Det var Lars Tjærnås som i januar 2002 brakte ham til , der Grodås  avsluttet karrieren. Han ble etter seks kamper vurdert som målvakt på landslaget av daværende keepertrener Erik Thorstvedt.

 Trenerkarriere 
Grodås begynte sin trenerkarriere i den norske klubben Ham-Kam foran 2006-sesongen i ett tett samarbeid sammen med sportssjef Lars Tjærnås. 2006-sesongen resulterte i direkte nedrykk, noe som førte til at klubben og Grodås selv kom til enighet om å avslutte samarbeidet etter en kort evalueringsprosess den 8. november 2006. Etter å ha fungert som målvaktstrener for Lillestrøm Sportsklubb i perioden 2007 til 2010, er han fra sistnevnte år målvaktstrener for .

 Oppmerksomhet 
Grodås' historie er fortalt i boka «50 idrettsheltar frå Sogn og Fjordane», fra 2017, av NRK-journalist Rune Fossum Lillesvangstu.

 Referanser 

 Eksterne lenker 


Kategori:Norske fotballspillere
Kategori:Norske landslagsspillere i fotball for herrer
Kategori:Spillere i Fotball-VM 1994
Kategori:Spillere i Fotball-VM 1998
Kategori:Fotballspillere for Hønefoss BK
Kategori:Fotballspillere for Lillestrøm SK
Kategori:Fotballspillere for Sogndal Fotball
Kategori:Norske fotballspillere i England
Kategori:Norske fotballspillere i Spania
Kategori:Norske fotballspillere i Tyskland
Kategori:Fotballspillere for Chelsea FC
Kategori:Fotballspillere for Tottenham Hotspur FC
Kategori:Fotballspillere for FC Schalke 04
Kategori:Fotballspillere for Racing Santander
Kategori:Fotballkeepere som har scoret
Kategori:Norske fotballtrenere
Kategori:Fotballtrenere for Hamarkameratene
Kategori:Fotballtrenere for Lillestrøm SK
Kategori:Vinnere av Kniksenprisen
Kategori:Personer fra Hornindal kommune
Kategori:Mesternes Mester-deltakere
Kategori:Målvakter i fotball